B4-0946, 0947, 0948, 0950 og 0951/98

Beslutning om situationen i Kosovo

Europa-Parlamentet,

* der henviser til sine tidligere beslutninger om situationen i Kosovo, saerlig beslutningerne af 12. marts 1998 ((EFT C 104 af 06.04.1998, s. 216.)), 14. maj 1998 ((Protokollen af denne dato, del II, punkt 6.)), 18. juni 1998 ((Protokollen af denne dato, del II, punkt 16.)) og 16. juli 1998 ((Protokollen af denne dato, del II, punkt 6.)),

* der henviser til FN's Sikkerhedsraads resolutioner af 23. september 1998 (S/RES/1199 (1998)), af 1. oktober 1998 (S/RES/1201 (1998)) og af 6. oktober 1998,

* der henviser til Det Nordatlantiske Raads afgoerelse af 24. september 1998,

* der henviser til resultaterne af Raadets moede den 5. og 6. oktober 1998,

A. der udtrykker sin dybeste bekymring over de vedvarende og tiltagende kraenkelser af de mest grundlaeggende menneskerettigheder, den etniske udrensningsproces og de frygtelig brutale voldshandlinger, som jugoslaviske styrker har begaaet mod befolkningen i Kosovo, hvilket har resulteret i store tab blandt civilbefolkningen,

B. der er dybt chokeret over fundet af en raekke massegrave flere steder i Kosovo, hvor et stort antal civile ofre for de serbiske sikkerhedsstyrkers brutalitet, herunder kvinder og boern, er begravet,

C. der henviser til, at den braendte jords politik, som Forbundsrepublikken Jugoslaviens haer har fulgt, har medfoert omfattende oedelaeggelser, ofte af hele landsbyer, og efterladt et stort antal af de 230.000 fordrevne personer uden et sikkert sted at vende tilbage til i Kosovo,

D. der henviser til, at den jugoslaviske regering med fuldt overlaeg har lagt hindringer i vejen for internationale bestraebelser paa at hjaelpe de fordrevne med mad og medicin, og til, at vinterens komme vil forvaerre disse menneskers lidelser,

E. der endnu en gang understreger, at de serbiske myndigheders politik ligeledes udgoer en meget alvorlig trussel mod fred, sikkerhed og stabilitet i hele regionen,

F. der henviser til, at den serbiske haer, serbiske paramilitaere styrker og det serbiske politi fortsaetter deres overgreb paa den albanske befolkning i Kosovo, og paa trods af deres loefter for nylig har myrdet et stort antal etniske albanske civile og bevidst hindret internationale bestraebelser paa at bistaa flygtningene med mad og medicin,

G. der endnu en gang understreger, at den eneste acceptable maade, som krisen i Kosovo kan loeses paa, er en fuldstaendig indstilling af alle de serbiske sikkerhedsstyrkers aktioner mod civilbefolkningen og en tilbagetraekning af de serbiske sikkerhedsenheder efterfulgt af indledningen af en omfattende og meningsfuld dialog uden forhaandsbetingelser og med international medvirken om Kosovos fremtid,

H. der understreger, at der boer goeres alt for at standse den etniske udrensningsproces, den brutale aggression mod civilbefolkningen og destabilisering fra Beograd-styrets side, og at Den Europaeiske Union og dens medlemsstater boer deltage aktivt i disse foranstaltninger,

I. der henviser til de maalsaetninger, som Det Europaeiske Raad i Cardiff den 16. juni 1998 fastlagde vedroerende Kosovo, og til det fuldstaendig mislykkede forsoeg paa at naa nogen af dem; der derfor er dybt skuffet over Raadets hidtidige utilfredsstillende reaktion paa krisen,

J. der tager til efterretning, at Det Nordatlantiske Raad har truffet afgoerelse om at forberede sig baade paa et begraenset og et laengerevarende luftangreb i Kosovo,

K. der endnu en gang understreger, at internationale humanitaere organisationer saasom UNHCR og ICRC skal have fri og uhindret adgang til Kosovo,

L. der henviser til, at Milosevic er kendt for brudte loefter baade med hensyn til Kosovo, og naar det drejer sig om at indfoere demokratiske og oekonomiske reformer i Serbien, og at han ikke laengere udgoer en loesning, men snarere et problem,

M. der bemaerker, at Beograd-regimet hidtil har taget nogle faa, men stadig helt utilstraekkelige skridt til overholdelse af FN's Sikkerhedsraads resolution 1199 (1998),

N. der endnu en gang bemaerker, at anklageren ved Den Internationale Krigsforbryderdomstol for det tidligere Jugoslavien har givet udtryk for, at situationen i Kosovo er en vaebnet konflikt som defineret i domstolens mandat,

1. fordoemmer paa det kraftigste de serbiske sikkerhedsstyrkers brutale aktioner og etniske udrensning over for Kosovos civilbefolkning og henstiller til Beograd-regimet oejeblikkeligt at indstille alle serbiske sikkerhedsstyrkers aktioner mod civilbefolkningen og traekke de serbiske sikkerhedsenheder tilbage;

2. henstiller til alle parter, grupperinger og civile og navnlig Beograd-regimet fuldt ud at overholde FN's Sikkerhedsraads resolutioner 1160 (1998) og 1199 (1998);

3. henstiller baade til Beograd-regimet og repraesentanterne for Kosovos befolkning omgaaende at skabe de noedvendige betingelser for en politisk loesning paa konflikten i Kosovo gennem en omfattende og meningsfuld dialog med international medvirken om Kosovos fremtidige status;

4. henstiller indtraengende til Raadet og medlemsstaterne aktivt at arbejde for en afgoerelse i Sikkerhedsraadet paa grundlag af FN's generalsekretaers rapport om Beograd-regimets overholdelse af FN's Sikkerhedsraads resolutioner 1160 (1998) og 1199 (1998), der skaber mulighed for brug af militaer magt, hvilket kan blive noedvendigt for at naa dette maal;

5. henstiller indtraengende til Raadet og medlemsstaterne at traeffe alle noedvendige nye foranstaltninger for at standse Beograd-regimets brutale overgreb paa Kosovos civilbefolkning;

6. stoetter forberedelserne til en mulig militaer aktion i NATO-regi, baade for at beskytte Kosovos befolkning og forhindre, at denne konflikt breder sig til nabolandene;

7. kraever, at repraesentanterne for hjaelpeorganisationer og de ansvarlige internationale organisationer faar uindskraenket bevaegelsesfrihed, saa de kan holde oeje med, at de indgaaede aftaler overholdes, og bevare et overblik over flygtningekatastrofens omfang;

8. opfordrer Kommissionen og Raadet til at yde al noedvendig humanitaer stoette til ofre for og flygtninge fra volden i Kosovo og opfordrer alle medlemsstaterne til ikke at sende flygtninge og asylansoegere tilbage til Kosovo, hvor deres sikkerhed ikke kan garanteres;

9. opfordrer Raadet til at rette en skarp protest til regeringen i Beograd som foelge af de seneste jugoslaviske trusler om at behandle de uafhaengige medier i omraadet som fjender, der tjener udenlandske magter, og som NATO-agenter;

10. henstiller til praesidenten og den ledende anklager ved Den Internationale Krigsforbryderdomstol for det tidligere Jugoslavien at efterforske de beskyldninger om folkemord og forbrydelser mod menneskeheden, som er blevet rettet mod Milosevic;

11. paalaegger sin formand at sende denne beslutning til Raadet, Kommissionen, WEU, NATO, FN's Sikkerhedsraad, Forbundsrepublikken Jugoslaviens og Serbiens praesidenter og regeringer og repraesentanter for Kosovos befolkning.